dh-unibe/image-text_koenigsfelden-charters-post-1500 huggingface dataset:
Wir, Lùpolt, von gots genaden ✳ hertzog zu Oͤsterrich, zu Steir, ✳ zu Keͣrnden ✳ und zu
Krain, ✳ grave zu Tyrol ✳ ꝫc̃, ✳ tuͦn kund ✳ umb die vordrung ✳ von stùwr und anderly dingn̄
wegen, ✳ so unser getrùwen ✳ der schultheizz, ✳ ✳ der rat ✳ und die burgeͣr gemeinlich zu
Waltzhut meinten zuhaben ✳ hintz den erbeͣrn, geistlichen, ✳ unsern lieben, andeͣchtigen ✳ der
abttissynn ✳ und dem convent ✳ des chloͤsters zu Chùnigsvelde. darumb haben dieselbn̄
frawen von Chùnigsveld ✳ fur uns ✳ und unser reͣte bracht einen brief, ✳ den in der durchlùchtig furst und herr ✳ her Fridreich, Roͤmischer chunig, ✳ und die hochgeborn furstn̄,
herren ✳ Lùpolt, ✳ Albrecht, ✳ Heinrich ✳ und Ott, ✳ gebruͤder, ✳ wilent hertzogen zu Oͤsterrich ✳ ꝫc̃, ✳ seͣliger gedeͣchtnùsse, ✳ unsˀ vordern, ✳ habent gegeben. ✳ nach des verhoͤrunge
ward daselbs von unsern reͣten erkant und erfunden zu dem rechten, ✳ daz derselb
brief ✳ nach seiner lautt ✳ geͣntzlich sol beliben by seinen krefften ✳ und sullen ouch
die von Waltzhut ✳ an die abttissinn und das convent desselbn̄ chloͤsters zu Chùnigsveld, ✳ wer ye die sind, ✳ kein vordrung tuͦn noch haben ✳ und si furbas unbekùmert und ungeirret lassen, ✳ mit urkund ditz briefs, gebn̄ zu Baden in Ergow, ✳
an zynstag nach sand Jacobs tag, ✳ des zwelfpoten, ✳ nach Krists gepurd drùzehenhundert jar, ✳ darnach in dem drùundnùntzigisten jare. ✳
Königsf. 425
Staatsarchiv
AARGAU
d₎
ttiner
lten̄
fryheit
xxiiij
Nͦ✳ 33 ✳
hˀtzog Lùppolt
ùbˀ Waltzhuͦt
friheit
393
K
A ✳ 26
cxij
Kgsf. 425